# Hacker

### Izvor: Wikipedija

Hacker je bio jedan od prvih časopisa na području Republike Hrvatske orijentiran isključivo na recenzije igara te opise hardvera i događaja vezanih za računalne igre. Časopis je pokrenut 1994. godine, te je s godinama sticao sve veću popularnost među igračkom populacijom. Uspon časopisa najviše se osjeća za vrijeme glavnog urednika Kristijana Žibrega (do 2000. godine), nakon kojega slijedi razdoblje stagnacije i pada kvalitete. Trend se nastavlja sve do sredine 2006., kada EPH, tadašnji vlasnik publikacije, gasi daljnje izlaženje zbog financijske/poslovne neisplativosti.

## [uredi] Utjecaj Hackera na domaću gaming scenu

S obzirom da je bio jedan od pionira na ovom području, Hacker je u prvom razdoblju izlaženja najviše pomogao generaciji rođenih drugom polovicom osamdesetih u njihovim prvim doticajima s informatičkim igrama, generaciji koju su Amiga, NES, Atari i sl. zaobišli. Razdoblje od 1997. do 2000. (era Voodoo kartica) bila je veliki napredak za časopis, s dolaskom 3D akceleriranih Voodoo kartica, te igraćih konzola druge generacije (PlayStation, N64), došli su mnogi i danas poznati urednici (Dario Rakovac, Damir Rukavina), koji su kvalitetu tekstova u časopisu podigli na novu razinu, te dolazi do stanovitog rasta kvalitete recenzija. 2000. godine Žibreg napušta redakciju pod nerazjašnjenim okolnostima, gdje tu palicu preuzima Kristina Jeren, koja vodi časopis do sredine 2001. godine. U tom razdoblju kvaliteta časopisa ostaje više-manje očuvana.

## [uredi] Koncept časopisa

Časopis je koncipiran kao sredstvo razonode, te kao sredstvo informiranja i povezivanja gamerske zajednice, u tada još uvijek ratnoj Hrvatskoj. Što se tiče recenzija novih igara, časopis nije previše zaostajao za vodećim svjetskim publikacijama na tom polju (PC Gamer i sl.).

Dobavljeno iz "http://hr.wikipedia.org../../../h/a/c/Hacker.html"

Kategorije: Hrvatski tiskani mediji | Računalne i video igre | Računarstvo u Hrvatskoj | Računalni časopisi

##### Views

- Članak
- Razgovor
- Trenutna inačica

##### Traži